**Heinrich George** (født 9. oktober 1893 i Stettin i Pommern i keiserriket Tyskland, død 26. september 1946 i den sovjetiske spesialleiren Sachsenhausen i Tyskland) var en tysk skuespiller, først med sosialistiske dragninger og senere nasjonalsosialistiske. Han var far til skuespillerne Jan George og Götz George.

Han het opprinnelig *Georg August Friedrich Hermann Schulz,*, men foretok et offisielt navneskifte i oktober 1932 til sitt innarbeidede kunstnernavn, *Heinrich George*.

Liv og virke
------------

### Bakgrunn

Georg Schulz, den senere Heinrich George, var annen sønn av ekteparet August Friedrich Schulz (da *Magistrats Bürau Assistent* og tidligere *Deckoffizier*) og hans hustru Anna Auguste Wilhelmine, *geb.* Glander. Han forlot allerede før *abitur* sin Oberrealschule i Berlin og tok skuespillerundervisning i Stettin. 

Portrettfoto Heinrich George - av Hugo Erfurth (1930)
I studietiden var han medlem av VDSt Greifswald.

### Karriere

George hadde sin scenedebut sommeren 1912 i Kolberg som *oberkellner* i operetten *Die keusche Susanne* av Jean Gilbert. Han hadde videre engasjementer i Bromberg og Neustrelitz. Han deltok som krigsfrivillig i første verdenskrig, og ble alvorlig såret vinteren 1915.

Han kom til Berlin i 1920, der han fra 1922 var mer fast stedbundet. Han filmdebuterte i 1921. Under Weimarrepublikkens tid var han en skuespiller som tydelig ble ansett å stå til venstre politisk; han engasjerte seg i Kommunistische Partei Deutschlands. Han spilte under Erwin Piscator og Bertolt Brecht. 

Han medvirket i Fritz Langs stumfilmsklassiker *Metropolis* der han spilte rollen som arbeidernes leder med ansvar for «hjertemaskinen». Han hadde også hovedrollen i *Berlin – Alexanderplatz* i 1931 der han spilte en nylig løslatt fange som kjemper for å ikke atter trekkes inn i kriminalitet.

Ved nazistenes maktovertakelse tidlig i 1933 ble han først betraktet som en uvelkommen kommunist. Men han visste å tilpasse seg. Han medvirket allerede samme år i den tidlige propagandafilmen *Hitlerjunge Quex* der han spiller en vemmelig og brutal kommunist hvis sønn lokkes til å bli med i Hitlerjugend. Faren skifter så selv side og blir nasjonalsosialist. Etter det sporet fortsatte det. George skulle helt frem til krigens slutt medvirke i Det tredje Rikes mest spredte propagandafilmer, som for eksempel den antisemittiske *Jud Süss* i 1940, og prestisjeprosjektet *Kolberg* i 1945. 

Etter krigen ble han tatt til fange av sovjetiske styrker, der en befalingsmann beskrev ham som en av Tysklands mest respekterte fascistkunstnere». Han døde i fangenskapet i 1946.

Filmografi (utvalg)
-------------------

* 

* 1922 – *Lucrezia Borgia*
* 

* 1927 – *Metropolis*
* 

* 1929 – *Kvinnen og skjebnen*
* 

* 1930 – *Dreyfus*
* 

* 1931 – *Berlin - Alexanderplatz*
* 

* 1933 – *Hitlergutten Quex*
* 

* 1935 – *Samfundets støtter*
* 

* 1940 – *Friedrich Schiller - Der Triumph eines Genies*
* 

* 1940 – *Jud Süss*

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   Munzinger Personen, Munzinger IBA 00000018880, besøkt 9. oktober 2017[Hentet fra Wikidata]
4. ↑   Proleksis Encyclopedia, Proleksis enciklopedija ID 23084[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   grav, referansebilde 
HGeorge-UGerdes1937-Mutter Erde fec.jpg

[Hentet fra Wikidata]
7. ↑   Internet Movie Database, IMDb-nummer nm0313447, besøkt 13. august 2015[Hentet fra Wikidata]
8. 1 2 3  Verfügung des Preußischen Justizministers vom 12. Oktober 1932 III d 1914/32. In: Abschrift […] der […] beglaubigten Abschrift des Randvermerks aus dem Hauptregister […] Stettin, 5. Nov.1934. (Faksimile szczecin.ap.gov.pl – offizielle Website der Stadt Szczecin; abgerufen am 2. april 2016.)

Eksterne lenker
---------------

* (en) Heinrich George på Internet Movie Database Rediger på Wikidata

* (sv) Heinrich George i Svensk Filmdatabas Rediger på Wikidata

* (da) Heinrich George på Filmdatabasen Rediger på Wikidata

* (da) Heinrich George på Scope Rediger på Wikidata

* (fr) Heinrich George på Allociné Rediger på Wikidata

* (en) Heinrich George på AllMovie Rediger på Wikidata

* (en) Heinrich George hos The Movie Database Rediger på Wikidata
* Heinrich George
* Dirk Jasper Filmstarlexikon

|  |  |
| --- | --- |
| Oppslagsverk/autoritetsdata | Store norske leksikon **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** Munzinger (iba) **·** Discogs
 |